কলেরা রোগের জন্য দায়ী ভিব্রিও কলেরা (Vibrio cholerae) নামক ব্যাক্টেরিয়া এর ভালো উদাহরণ। বিজ্ঞানীরা আগে মনে করতেন যে এটি মূলত মানব জীবাণু। ভাবা হতো জীবাণুটি আক্রান্ত মানুষের মল দিয়ে দুষিত পানির মাধ্যমে ছড়িয়ে পড়ে। এখন আমরা জানি যে এটি একটি সামুদ্রিক ব্যক্টেরিয়া যা মূলত শামুক বা ঝিনুকের মতো ছোট খোলকী প্রাণীর খোলের সাথে নিজেকে সংযুক্ত করে। তবে মাঝে মাঝে এটি আমাদের পানির সরবরাহে চলে আসে। নিউ সাউথ ওয়েলস বিশ্ববিদ্যালয়ে ভিব্রিও কলেরা নিয়ে গবেষণা করা ডায়ান ম্যাকডাওগ্লাড বলেন, ‘গত দশকে মানুষজন এটা মেনে নিতে শুরু করেছে যে এরকম বেশকিছু সুবিধাবাদী জীবাণু মানুষ থেকে মানুষে ছড়িয়ে পড়ার সময় সাময়িকভাবে পরিবেশে থাকে। কিন্তু মূলত এরা পরিবেশে থাকা ব্যাক্টেরিয়া যারা মাঝে মাঝে মানুষের সংস্পর্শে চলে আসে।‘